หนูปวด ข้างขวาก่อน พอข้างขวาดีขึ้น จะเป็นท้ายทอย ยิ่งเวลาก้มนะค่ะ โคตรทรมานเลยค่ะ มันจะปวดแบบบีบมากๆ อาการจะปวดหัวเหมือนบีบรัด ไม่ค่อยสบายตัว แต่ตัวไม่ได้ร้อนนะค่ะ มีอาการมึนงง หนูอยากรู้ว่าหนูเป็นอะไรและมีวิธีแก้ไขยังไง
สวัสดีค่ะ หากอาการปวดศีรษะเป็นแบบเรื้อรัง คือเป็นมาหลายครั้งแล้ว และเป็นๆ หายๆ และไม่ได้มีลักษณะที่รุนแรงขึ้นเรื่อยๆ น่าจะเป็นอาการปวดศีรษะแบบปฐมภูมิ ซึ่งเป็นอาการปวดที่ไม่ทราบสาเหตุแน่ชัด โดยลักษณะอาการปวดของ" "น่าจะเป็นอาการปวดศีรษะจากความเครียด หรือ tension headache โดยจะปวดเหมือนมีเข็มขัดรัดรอบศีรษะ ตำแหน่งที่ปวดจะอยู่บริเวณท้ายทอย หน้าผาก และบริเวณขมับทั้ง 2 ข้าง อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย การปวดแต่ละครั้งอาจปวดอยู่ได้นานตั้งแต่ 1 วัน จนถึง 1 สัปดาห์ มักจะพบร่วมกับอาการอ่อนเพลีย นอนไม่หลับ อาการปวดจะถูกกระตุ้นเมื่อมีความเครียด วิตกกังวล เรียนหนัก ทำงานหนัก ใช้สายตามากไป อดนอน เป็นต้นส่วนอาการปวดศีรษะเรื้อรังชนิดอื่นๆ เช่น- ปวดศีรษะไมเกรน ส่วนใหญ่มักจะปวดข้างเดียว มักปวดบริเวณขมับ รอบดวงตา และอาจลามไปด้านหลังของศีรษะ อาการปวดเป็นแบบตุ๊บๆ โดยส่วนใหญ่จะปวดต่อเนื่องนาน 1-3 วันแล้วหายไป ขณะปวดอาจมีอาการอื่นๆ ร่วม เช่น คลื่นไส้ อาเจียน เบื่ออาหาร มึนหัว เป็นต้น บางรายจะมีอาการนำมาก่อนปวดศีรษะ เช่นเห็นแสงสว่างลักษณะซิกแซก เป็นต้น ปัจจัยที่กระตุ้นให้ไมเกรนกำเริบ เช่นนอนหลับมากไปหรือน้อยมาก การเจอแสงจ้ามากไป อาหารบางอย่าง เช่น ช็อกโกแลต เนย ชา กาแฟ เป็นต้น- ปวดศีรษะคลัสเตอร์ (cluster headache) เป็นอาการปวดศีรษะข้างเดียวแบบรุนแรง โดยจะมีอาการเพียงไม่กี่ชั่วโมงแล้วหายไป และปวดขึ้นมาอีกเป็นระยะๆ มักมีอาการตาแดง น้ำตาไหล น้ำมูกไหล หนังตากตกร่วมด้วยสำหรับการบรรเทาอาการปวดศีรษะในเบื้องต้น ไม่ว่าจะเป็นอาการปวดแบบใด ได้แก่ การทานยาแก้ปวดเช่นพาราเซตามอล,ไอบูโพรเพน(ibuprofen)เป็นต้น และควรนอนหลับพักผ่อนให้เพียงพอ ไม่นอนดึก ไม่ใช้สายตาในการจ้องมือถือและคอมพิวเตอร์มากเกินไป ลดความเครียดในเรื่องต่างๆ หากอาการไม่ดีขึ้น ควรพบแพทย์เฉพาะทางด้านอายุรกรรมเพื่อรับยาที่จะช่วยบรรเทาอาการค่ะ ขอให้อาการดีขึ้นเรื่อยๆ นะคะ